Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 19/1996. (VIII. 23.) ORFK utasítást. Az országos rendõrfõkapitány az ajánlást elfogadta, az új szabályozás 2002. március 26-án hatályba lépett.
Paragraph Index: 120

19/1996. (VIII. 23.) ORFK utasítást. Az országos rendõrfõkapitány az ajánlást elfogadta, az új szabályozás 2002. március 26-án hatályba lépett. A Gyõr-Moson-Sopron Megyei Fõügyészség megállapította, hogy a fogdán nem biztosították a fokozott õrzés tárgyi és személyi feltételeit. Erre tekintettel az általános helyettes megvizsgálta, hogy a fogdán eleget tettek-e a biztonságos õrzés feltételeinek. A rendõrségi jelentés szerint a fogva tartott egy lepedõbõl készített kötéllel az ablak rácsára akasztotta fel magát. Az országgyûlési biztos korábbi, OBH 4046/1999. sz. jelentésében már megállapította, hogy a gyõri rendõrségi fogda zárkáinak rácsozása lehetõséget ad az önakasztás elkövetésére, és ez az élethez való jog sérelmének közvetlen veszélyét idézi elõ. A jelen esetben a zárka rácsának nem megfelelõ kialakítása hozzájárult a fogva tartott halálához. Az általános helyettes megállapította, hogy a rendõrségi fogda zárkáiban elhelyezett rács és ablaknyitó szerkezet megkönnyítette a fogva tartott önakasztásának végrehajtását. Ezáltal a fogva tartásért felelõs szerv visszásságot okozott a fogva tartott élethez való jogával összefüggésben. Az általános helyettes – az OBH 4046/1999. sz. jelentés ajánlására is hivatkozva – ajánlást tett az országos rendõrfõkapitánynak, hogy ismételten fontolja meg a gyõri rendõrségi fogda átalakításához szükséges intézkedések mielõbbi megtételét. Az országos rendõrfõkapitány ígéretet tett egy olyan nyílászáró-rendszer kiépítésére, mely a mechanikai védelmet a rácsozat hiányában is biztosítani tudja. A szolgálatot teljesítõ fogdaõrök jelentése szerint a fogva tartottat a szolgálat átvételekor, 20.00-kor, 20.30-kor és végül a gyógyszerosztásnál, 20.55-kor ellenõrizték. (A késõbb keletkezett egyéb rendõrségi iratok 10 percenkénti

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes